
צביקה ברוט:	אנחנו פותחים את הישיבה השנייה לערב זה, דורית בבקשה.
דורית מוריה:	אני מתכבדת לפתוח את ישיבת מועצת עיר שלא מן המניין 47.20.
[bookmark: _Toc218682094]סעיף 1 - דיון בדו"ח מבקרת העירייה לשנת 2024.
דורית מוריה:	הנושא, סדר היום, דיון בדו''ח מבקרת העירייה לשנת 2024, נעמי בבקשה.
נעמי נעים:	זה בעצם סיכום-
צביקה ברוט:	קודם כול, נגיד ונפתח כרגיל ביישר כוח לנעמי על עבודה מקצועית לך ולצוות שלך. יישר כוח ותודה.
נעמי נעים:	לליה.
צביקה ברוט:	יישר כוח ותודה רבה.
יהודה הרוש:	ליה.
ויקטור טל:	שחקנית חיזוק.
נעמי נעים:	טוב, אז אתם כולכם קיבלתם את הדו''ח לשנת 2024, כולל תשובות ראש העירייה לדו''ח. היה כאן מגוון של נושאים, אני אגע ככה בקצרה בנושאים. כמובן, את הדו''ח המלא אתם יכולים למצוא, ותמיד אפשר לפנות אליי, אם רוצים לקבל עוד הסברים ושאלות. אז הנושא הראשון, עסקנו במרכז הצעירים בתיה, שבעצם מי שמפעיל אותו זו החברה לתרבות פנאי וספורט. מצאנו באמת מרכז פעיל, שהפעילויות שם מתרחבות משנה לשנה, כולל מספרי המשתתפים. היו לנו, כתמיד, הביקורת בכול זאת מוצאת דברים לשיפור. יותר הקפדה על הסכמים כתובים, תיעוד של המסמכים. אפשר להגיד שבמהלך הביקורת, המנהלים שם הזדרזו לתקן את הליקויים, וליישם את ההמלצות שלנו. בסך הכול, אנחנו מאוד משבחים את הפעילות במרכז הזה. התרשמנו שצעירים מגיעים ונהנים גם מההרצאות והפעילויות, וגם כששוכרים שם משרדים-
אלי יריב:	זה לא רק הרצאות, יש שם פעילות מאוד גדולה, גיוס לצה"ל, הכשרה לתעסוקה.
נעמי נעים:	יש הרבה גורמים שחברו למרכז הזה, ושולחים נציגים מטעמם, לעיתים מממנים את אותם נציגים. ובאמת, צעירים יכולים להגיע לשם ולהיעזר לגבי המשך דרכם, אם זה בהשכלה, אם זה בתעסוקה. הנושא הבא שטיפלנו בו, זה הנושא של האצטדיון העירוני. מי שאחראי על הטיפול של האצטדיון העירוני, זאת חברת תפו"ס, והיא הוציאה מכרז לבחור מפעיל, שאתם ודאי מכירים אותו. מצאנו שם שהייתה בעיה של פיקוח, בעצם לא מינו גורם מטעם החברה שיפקח על הפעילות שקיימת שם באצטדיון. ולכן, חלק מהדברים שהיו בתוך תנאי ההסכם לא בדיוק בוצעו. מעבר לזה, יש שם בעיות של הוצאות כבדות, כמו של ארנונה שהוא מחויב לשלם, ומים, שעדיין לא הוסדרו. כמובן שבמהלך הביקורת, התחילו המנהלים האחראים גם בעירייה וגם בחברת תפו"ס לטפל בעניינים האלה כדי להסדיר אותם, זה לא פשוט.
יהודה הרוש:	הארנונה היא לגבי כול העסקים המושכרים, לא רק לגבי האצטדיון. גם לגבי הבריכה, גם לגבי-
נעמי נעים:	נכון, נכון. יש לנו ביקורות, עשינו בנושא של נכסים, ואנחנו מעלים את זה מפעם לפעם לביקורות. וזאת בעיה, כי התשלומים שם מאוד מאוד כבדים יחסית לזה שמפעיל יכול לקחת את זה. צריך למצוא לזה איזה שהוא פתרון, ואני יודעת שגם המנכ''ל, וגם חנה מעורבת, וגם הגזבר, מעורבים בנושא הזה. אני יכולה לציין בחיוב שהעירייה השקיעה שם כספים כדי לשפר את המתקן, מיליוני שקלים.
אלי יריב:	כי המתקן היה גמור, לא היה מתקן, היה גמור.
נעמי נעים:	ונכון להיום יש להם רישיון עסק, ויש משחקים שטעונים רישיון עסק. יש עוד דברים, אני לא אכנס לפרטים, המזנון שהוא מפעיל שם, והכנסות של חברת הסלולר שהם מקבלים, לא הלאה אתכם. בסך הכול, יש שם פעילות מאוד מאוד ענפה, המפעיל שם מצליח לגייס מאות ילדים. גם הוועדה המליצה לדבר איתו על, לבוא לקראת ילדים שהם, המצב הסוציואקונומי שלהם נמוך, לבוא כדי לעזור להם, שגם הם יוכלו להשתתף, כי העלויות של החוגים האלה הם לא נמוכות. נושא נוסף שנבדק, זה נושא של מצלמות אבטחה. כמו שאתם יודעים, יש כמה מצלמות אבטחה שהעירייה פיזרה בעיר, ובעצם יש לנו מוקד רואה במוקד העירוני. שהמטרה בעצם, זה להתחקות אחרי מה שנעשה בעיר, לפעמים בזמן הווה, לפעמים חוזרים אחורה, כדי שתהיה לנו עוד אפשרות לפקח על מה שנעשה כאן בעיר, זה עוזר לנו כמובן. הבעיה היא שהמוקד הזה לא מאויש באופן קבוע מפאת חוסר כוח אדם שם, וצריך לראות איך פותרים את הבעיה הזאתי. שהיא שוב, בעיקרה בעיה כספית. הערנו על נושא של-
מרדכי ברשישת:	מגיע להם 2 תקנים.
נעמי נעים:	מגיע להם עוד 2 תקנים?
מרדכי ברשישת:	אישרנו להם.
נעמי נעים:	אהה, אישרתם להם? מצוין.
מרדכי ברשישת:	כן, 2 תקנים נוספים.
ויקטור טל:	נעמי, סליחה רגע.
נעמי נעים:	כן, בבקשה.
ויקטור טל:	אתם בדקתם גם את ההוצאות שלו, או רק את ההכנסות?
נעמי נעים:	של מי זה שלו, של מצלמות האבטחה?
ויקטור טל:	של האצטדיון, של האצטדיון.
אלי יריב:	לא, אנחנו לא באצטדיון.
צביקה ברוט:	כבר עברנו אותו.
נעמי נעים:	זה בדיוק מה שאמרתי.
עו"ד חנה כהן:	היא אמרה.
ויקטור טל:	לא, לא, כי נזכרתי.
נעמי נעים:	אני אמרתי-
עו"ד חנה כהן:	שההוצאות כבדות מאוד.
נעמי נעים:	הנושא של הארנונה והמים, הם הוצאות מאוד מאוד כבדות.
ויקטור טל:	אני מדבר על שאר ההוצאות.
נעמי נעים:	למרות שעכשיו הוא הולך להפוך את זה לדשא, להפוך את זה לדשא סינטטי, בשיתוף משרד החינוך, בהשתתפות מאוד גדולה של משרד החינוך, בתקווה שזה יאושר סופית, זה גם בתהליך. ולכן, אנחנו בעירייה צריכים לעזור לו. אנחנו יכולים להטיל עליו את הארנונה כחוק, כמו שאנחנו צריכים לעשות. צריך לראות איך עוזרים לו בצורה חוקית-
***מר שמעון כהן סבן נכנס לישיבה***
אלי יריב:	לא פשוט, הסיפור הזה לא פשוט.
יהודה הרוש:	זה לא פשוט על כלל העסקים.
נעמי נעים:	יש שם מאות ילדים.
ויקטור טל:	אם את תיקחי ארנונה שמה, אז אף אחד שם לא יבוא, האצטדיון יחזור להיות פיל לבן.
נעמי נעים:	בנושא של מצלמות האבטחה, דיברו, העלו בוועדה את הנושא של, דווקא רחוב אוסקר שינדלר, שיש שם אירועים חריגים, והם ביקשו להציב מצלמות גם באזור. אני לא יודעת להגיד אם יש שם בדיוק מצלמות, אבל מי מכם שרוצה לדעת היכן ממוקמות המצלמות האלה, הן מפורסמות באתר העירוני. הערנו גם על הנושא של וועדת היגוי. בעצם, כול הנושא הזה צריך להיות מנוהל באמצעות וועדת היגוי, שגם מביאה את הצרכים, וגם עושה בקרה על המצלמות אבטחה.
אלי יריב:	של קביעת המצלמות?
נעמי נעים:	כן, בוודאי. אני מניחה, לא מניחה, אני יודעת, התושבים פונים, מבקשים, כמו שעכשיו הזכרתי נושא ספציפי. צריך להתייחס לזה, ולבדוק את הדברים, ולהחליט איפה כן ואיפה לא.
שלמה  לחיאני:	נעמי, ברשותך אני אוסיף עוד משפט אחד.
נעמי נעים:	בבקשה.
שלמה  לחיאני:	תראו, במצלמות אנחנו מכוסים יחסית בסדר, אבל אף אחד לא מסתכל עליהם, לא מסתכלים עליהם.
יהודה הרוש:	לא. מסתכלים עליהם. מסתכלים, יש היום טכנולוגיה, יש היום טכנולוגיה-
צביקה ברוט:	אני רק אגיד, בדיוק, הביקורת פשוט נעשתה הרי על 24', ומאז כבר יש היום מוקדנים רואים-
יהודה הרוש:	עכשיו יש אירוע, קופץ. הוא לא צריך היום לשבת מול הטלוויזיה ולראות-
צביקה ברוט:	סתם דוגמה, סתם דוגמה יפה מהימים האחרונים, סוס שנתפס בסי-פאלאס עם חבר'ה מיפו שנכנסו, ונתפס כבר, אגב היו 2 סוסים ב- 3 ימים האחרונים. שניהם נתפסו בעקבות זה שהמוקד רואה ראה, התקשר לפיקוח ולסיירים, ושלח אותם. אז זה פשוט, הביקורת פשוט, מאז הביקורת ועד היום כבר הכניסו.
יהודה הרוש:	את זה כבר הכניסו.
(מדברים ביחד)
יסמין וילקומיר פקייסמן: רגע, יש לי שאלה לגבי הסוס.
נעמי נעים:	אומר מרדכי, שהוא אישר 2 תקנים.
צביקה ברוט:	חצי דקה, מה?
נעמי נעים:	אומר מרדכי, שהוא אישר 2 תקנים.
צביקה ברוט:	נכון.
יהודה הרוש:	למה 2 תקנים?
צביקה ברוט:	נוספים.
נעמי נעים:	למוקד רואה.
עו"ד חנה כהן:	לשבת על המצלמות.
יהודה הרוש:	אבל היום, הטכנולוגיה, בטכנולוגיה החדשה מתקבלת, המוקדן לא צריך עכשיו לראות את כול המסכים של כול הטלוויזיות. כשיש אירוע, הוא קופץ לו במקום. הוא קופץ לו, וגם אומר לו את המקום. זה עכשיו מהחודשים האחרונים.
נעמי נעים:	זו הבינה המלאכותית.
יהודה הרוש:	נכון.
צביקה ברוט:	גם ההכשרה של מוקדן רואה, זו הכשרה אחרת.
נעמי נעים:	לגמרי, בוודאי.
שלמה  לחיאני:	אין לנו בינה מלאכותית.
צביקה ברוט:	כן.
(מדברים ביחד)
יסמין וילקומיר פריסמן: בפוסטים בסוס, מה הייתה המילה בערבית שכתבת בסוף?
צביקה ברוט:	הבנתם?
יסמין וילקומיר פריסמן: גוגל טרנסלייט לא עזר.
צביקה ברוט:	לי הוא עזר.
יסמין וילקומיר פריסמן: לא עזר, זה שינה-
צביקה ברוט:	... כן, נעמי בבקשה.
יהודה הרוש:	מה יהודה? שמעתי את השם שלי, עוד פעם יהודה.
אלי יריב:	פה אחד.
יהודה הרוש:	פה אחד. פה אחד?
צביקה ברוט:	השאלה, פה של מי? נעמי.
דורית מוריה:	זה לא עולה להצבעה.
שלמה  לחיאני:	אין ל מה יש להצביע.
צביקה ברוט:	נעמי בבקשה.
נעמי נעים:	הנושא הבא זה נושא המחזור, נושא המחזור. זה נושא מאוד מאוד מורכב, ובשנים האחרונות השתנו הרבה הספקים, הסכמים נעשו והשתנו, בעקבות זה שהייתה קורונה ואי אפשר היה לצאת למכרז וכולי. הבעייתיות, קודם כול, נתחיל בדבר טוב, שבת ים מובילה בנושא של היקף האשפה הממוחזרת יחסית לערים שמסביבנו, שזה באמת נתון מדהים, וזה שייך לחינוך, ולבתי הספר ובכלל. ואנחנו גם מקבלים כספים תמורת המיחזור הזה. ואנחנו בביקורת השתדלנו מאוד למצוא את כול המקורות האלה שאנחנו צריכים לקבל כסף, ואיפה שראינו שהדברים לא מיושמים, אז שמנו דגש על זה, ואכן קיבלנו מאות אלפי שקלים, מרדכי יכול להעיד. הבעיה בהסכמים עם הספקים, שקרה לא פעם שהם ביקשו להפסיק את החוזה באמצע, שפתאום הם הפכו להיות לא רווחיים, מכול מיני סיבות, של פחות ביקוש, או ירידת מחירים לגבי האשפה שהם אוספים הממוחזרת, וכו'. אז אנחנו מוצאים את עצמנו מפעם לפעם, באמצע תקופה של הסכם, שאנחנו צריכים לחשוב מה אנחנו עושים. אבל בסך הכול זה נושא-
(מדברים ביחד)
***גב' לאה בם נכנסה לישיבה***
ילנה פינסקי וולמן:	בבת ים יש עדיין-
נעמי נעים:	אז רגע, אני אסביר רק, אם את מדברת על כלי האצירה?
ילנה פינסקי וולמן:	כן.
נעמי נעים:	אז נעשו ניסיונות, נעשה איזה שהוא פיילוט ברמה של-
יהודה הרוש:	על מה, על מה?
צביקה ברוט:	היא מדברת שאנחנו יכולים להוסיף כלי אצירה.
יהודה הרוש:	אני יכול-
עו"ד חנה כהן:	לא בכול מקום בעיר-
יהודה הרוש:	אוקיי, בכול מקום, אנחנו עכשיו בתוך תהליך, הבאנו קול קורא, קיבלנו מאיכות הסביבה. אנחנו היום עושים 5 עמדות. ... 3 מיליון שקלים, אנחנו מתחילים להכניס אותם לתוך מסגרות בתי הספר, שהם יהיו כלפי הרחוב. ה- 5 עמדות הראשונות יהיו תוך חודש. ראש העיר יאשר, ונתחיל להפיץ אותם בכול העיר. קרוב ל- 36, 37 עמדות מחזור, שיהיו לפי הדרישה של איכות הסביבה.
נעמי נעים:	ערבנו גם את איכות הסביבה לתוך הנושא הזה, כי בעצם הנושא של המחזור מטופל באגף התברואה, ולא היה כל כך קשר עם איכות הסביבה. יצרנו את החיבורים, ובאמת יש שם מנהלת-
יהודה הרוש:	טובה, היא טובה.
נעמי נעים:	שעובדת יפה, כן. ביצוע רכש. ביצענו ביקורת אצל מנהל המשק, אצל אבי שמחה. אני אומרת אבי שמחה, אתם וודאי מכירים אותו, ויודעים איך הוא עובד. אז באמת, כפי שסברנו, וכפי ששיערנו, מצאנו שהעבודה שם נעשית בצורה, במינהל תקין, אסמכתאות לכול דבר, בדיקות, יש שם יוזמות של מכרזים משותפים לערים נוספות על מנת להוזיל מחירים. לאורך כול הביקורת התרשמנו מהרצינות, מהמוטיבציה, לחסוך לעירייה, לעבוד על פי כללי המינהל התקין, וכמעט ולא היו לנו הערות. מה ששם התקדם, ואני אומרת את זה גם בחיוב, עד עכשיו היה נהוג, על מנת להזמין, מחלקות שהיום רוצות להזמין ציוד מהמשק, היו צריכות למלא באופן ידני-
עו"ד חנה כהן:	טופס 6.
נעמי נעים:	משהו שנקרא טופס 6, זה באמת משהו משנים עברו. אני יכולה לומר, שבעקבות ההערה שלנו, ובעקבות כמובן פעילות של כול מי שעסקה בנושא, הם הכניסו עכשיו תוספת לתוכנה, שאפשר יהיה למלא את הטופס באופן ממוחשב, ולרוץ עם זה, ולא להתחיל עם ניירת שהלכה לאיבוד, כמו שעבדו פעם. מה שכן, הוועדה המליצה להסתייע בבינה מלאכותית גם לקדם תהליכי רכש. יש היום כול מיני אפשרויות, החלטנו להכניס גם את הנושא הזה. נושא של התקשרויות, ערבויות וספקים. יש לנו מחלקה בעירייה שהיא אחראית לבצע את התשלומים כמובן כנגד אסמכתאות של מנהלים, אחרי שמבוצעת העבודה או השירות שנקנה. היא דואגת שיהיה להם את כול האסמכתאות, ובסופו של דבר מבצעת גם את התשלומים. בסך הכול, התרשמנו ממנהלת מאוד, שמאוד מאוד מקפידה, מאוד מאוד חרוצה. אפשר להגיד שבדיקה שעשינו של מאות תשלומים, נמצאו האסמכתאות, היו פה ושם הערות לכאן ולכאן. בסך הכול עבודה טובה. התעורר שם איזה עניין של כיבוד, הערנו שם שצריך להיות פירוט, שצריך להיות מצרכים שמתאימים לאופי השירות של העירייה. בסך הכול, הייתה ביקורת טובה. הנושא האחרון שביקרנו, זה הנושא של אגרות בנייה והיטלי פיתוח. עד לפני מספר שנים, היה צוואר בקבוק נקרא לזה, בנושא הזה, כי בעצם לא הייתה מחלקה, הייתה מישהי שטיפלה בזה, וכמובן שאחת לא יכולה לטפל בכול המטלות האלו. והיו עיכובים למשל בנושא של אישורים לטאבו, היו המון תלונות שאישורים מתעכבים. מאז ועד היום, חלו שם תהליכים מאוד מאוד מקדמים. קודם כול, מנהלת שנכנסה לשם וקידמה את הנושא בצורה מהירה, מקצועית. התווספו לה כמובן עובדים נוספים, טובים ומקצועיים. נעשו שינויים בתהליכי העבודה כדי לזרז את תהליכי קבלת האישורים. בסך הכול, גם כן, מחלקה שמתפקדת בצורה מקצועית בנושא של אגרות בנייה והיטלי פיתוח. אנחנו בדקנו גם את הנושא של וועדת הפשרות, שמדובר על חובות שנובעים מהנושאים הללו. שם הערנו על כך שלא מצאנו פרוטוקולים מסודרים ולא הסברים מפורטים, כיצד הגיעו בעצם לפשרה. המלצנו שקודם כול יהיה פרוטוקול מסודר, ושיהיה נציג מטעם העירייה.
אלי יריב:	אבל יש וועדה, יש וועדה.
***גב' אירנה גנין נכנסה לישיבה***
נעמי נעים:	יש וועדה, אבל כשאני באה לבדוק, ואני אומרת, איך מ- 100 אלף הגענו ל- 50 אלף, אז אני צריכה שיהיה לי פרוטוקול מסודר שמסביר.
עו"ד חנה כהן:	אז הליקוי תוקן.
(מדברים ביחד)
נעמי נעים:	אז עכשיו, מרדכי.
אלי יריב:	אוקיי, בסדר. יש וועדה.
עו"ד חנה כהן:	יש וועדה, יש פרוטוקול לוועדה.
מרדכי ברשישת:	לפעמים גם כשאתה שולח למישהו דרישת חוב, והוא שולח או מגיש הערות, ואתה צריך לנהל איתו משא ומתן, ואם צריך להגיע לאיזו שהיא פשרה שמתאימה ל- 2 הצדדים.
אלי יריב:	שם הוועדה, וועדת פשרות. שם הוועדה פשרות.
מרדכי ברשישת:	זו הסמכות של הוועדה.
עו"ד חנה כהן:	חובות למשל משנת 74'.
יהודה הרוש:	שממילא-
צביקה ברוט:	בסדר גמור.
אלי יריב:	אבל הכול בסופו של דבר באישור משרד הפנים.
מרדכי ברשישת:	כן. כן.
צביקה ברוט:	נכון, נכון.
נעמי נעים:	היו לנו גם תיקונים על חובות, טעויות שלנו, או דברים שהיינו חייבים לקזז.
(מדברים יחד)
צביקה ברוט:	טוב, סליחה.
נעמי נעים:	לא, הכול בסדר, פשוט חשבתי שאתה רוצה להגיד משהו. אז כפי שאתם רואים, יש פה עבודה ענפה, בשלל מגוון מאוד של נושאים. אנחנו באמת משתדלים, הצוות שלי ואני, שמונה את ליה שהיא מבקרת בכירה, את מור שהיא עובדת ביקורת, ואת אורנה שהיא העוזרת שלי. אנחנו משתדלים באמת לעבוד במקצועיות. לראות גם את המטרה, שהמטרה היא באמת לשפר ולייעל, אין לנו שום מטרה אחרת. בסופו של דבר, בלי שיתוף הפעולה של המנהלים המבוקרים, של וועדת הביקורת, ששלומי הוא היו"ר שלה. של כמובן חנה ומרדכי, שאני תמיד מתייעצת איתם. מנכ''ל העירייה כמובן. סליחה אם לא הזכרתי מישהו. בלי שיתוף הפעולה הזה, אנחנו לא יכולים להתקדם, לא יכולים לשפר, לא יכולים לייעל. ואני שוב מודה מאוד מאוד על שיתוף הפעולה, אנחנו זוכים לה בכול נושא, בכול מחלקה שאנחנו מגיעים אליה. ואנחנו שמחים על כך, כי רק בשיתוף פעולה אפשר לעבוד.
יהודה הרוש:	תבורכי.
צביקה ברוט:	קודם כול יישר כח. לפני שניתן  ליו''ר הוועדה, נשאל אותו אם הוא רוצה להתייחס.
שלומי לחיאני:	נראה לי שהיא אמרה הכל.
צביקה ברוט:	 אז, לא. רק נגיד תודה רבה, תודה רבה שוב לנעמי, ליה, ולכול הצוות שלכם. נעמי כרגיל כבר שנים מובילה את זה בצורה מקצועית וחשובה מאוד מאוד מבחינתנו, אז יישר כוח ותודה גדולה.
נעמי נעים:	תודה רבה.
צביקה ברוט:	ישיבה זו נעולה.

      חתימת ראש העיר					    מרכזת ישיבות המועצה
        צביקה ברוט					              דורית מוריה

